KRÉMMÁNIA KRÉMEK Yves Saint Laurent Yvresse EDT
A parfüm eredeti neve Champagne volt, 1993-ban debütált.
Fejjegyek: sárgabarack, őszibarack, nektarin, menta, kömény, csillagánizs
Szívjegyek: szegfű, rózsa, licsi, jázmin, írisz, ibolya, gyöngyvirág, fahéj
Alapjegyek: virginiai cédrus, vetiver, vanília, styrax, pézsma, pacsuli, moha, kókusz, benzoin, ámbra
Amikor ez a pezsgő, ünnepelt nagyasszonyos illat született, épp akkor érettségiztem. Csak idén találkoztam vele, mint Yvresse.... pont jókor, jelentem felnőttem hozzá, megmutatta nekem valódi szépségét és egyediségét. Az ünnepnapok öltözékének kiegészítője, minimum egy színház, a gyerekem nagyszínpadi előadása vagy kiöltözős éttermi, ünnepi vacsora szükségeltetik hozzá, hogy aranyszegélyes hordójából fújjak magamra. Talpig sminkben, csiniben, az alkalom megkoronázására hivatott.
Ha munkahelyre fújnám, főnököm nem bírná magában tartani a kérdést. - Melyik csehóban voltál, angyalom?
Van benne valami varázslat, hogy lehet fák, virágok kivonatából pezsgőillatot komponálni?! Utánozhatatlan, egyedi, szeretem, hogy van!
Bőrtípus: - | Bőrprobléma: - | Korcsoport: 35-44 | Dátum: 2017. október 13.
Sokáig szerepelt a kívánságlistámon. Aztán vettem 5 ml-t. Még jó, hogy csak annyit. Mindenki utálta rajtam. A gyerekem azt kérdezte, mi ez az öregasszonyos szappanszag, mikor beszállt mellém a kocsiba. A férjem irritáló wc-illatosítót emlegetett. És amikor visszatértem a szobába, ahol előtte huzamosabb időt töltöttem ezzel befújva, régmúlt húsvéti hangulatom támadt. Szóval nem lehet rákenni, hogy fiatalos lenne, de tisztelgek a nagyok előtt. Magamra azonban nem fújom többet.
Nekem még a régi volt meg ugy 20 èvvel ezelött. A korom nem volt meg hozzà, a hajlandosàgom annàl inkàbb, hogy mindent magamra fujjak ami finom. És ez finom volt. Kicsit gyümis, kicsit füszeres, viràgos, balzsamos meleg illat. Picit talàn likörös is, de nem azért mert alkoholos. Inkàbb az összetevök, füszerek és a böröm miatt. A mai napig az orromban van az illata. Nem hasznàltam minden nap, nem is egy "farmeres szaladgàlos" illat... igaz nem is ugy öltözködtem annak idején mint ma, föleg munkahelyemböl, munkakörömböl adodoan többször voltam nöiesen, konszolidàltan elegànsan felöltözve. Ahhoz, vagy esti programokhoz (nem party! hanem szinàz, vacsora) nagyon is illett, föleg hüvösebb idöben. A mai bördzsekis, rövid, kinyirt haju énemnek nem ez lesz az öszi illata, de màsè még bàtran lehet mert finom és nem mindennapi illat. Legalàbb is a régi az volt...
Bőrtípus: Kombinált | Bőrprobléma: Vízhiány | Korcsoport: 35-44 | Dátum: 2016. augusztus 9.
Csodás barack illat,elegáns,nőies,nagyon finom.Leheletnyit fűszeres,pont jól.És tartós is.
Hú nekem ő nagyon nem. A leírás alapján egy gyümis kis finom szolid fiatalos illatra számítottam, erre kaptam egy Chanel No 19.Poudré jellegű tömény erős-púderes, inkább idősebb korosztálynak való, mindenképpen alkalmi illatot. Nem igazán tudom hova tenni. Az elején barackos, aztán brutál tömény ibolya-púder kombó, lemoshatatlan. Sajnos nem az én világom:(
Az, hogy az örök kedvenceimből mind- mind több példányt tartok itthon, a hörcsögtermészetemen kívül az Ő bűne. Elhasználtam egy üveggel, az újravételét mindig tervezgettem, persze közben jött sok más rendkívül fontos és sürgősen beszerzendő darab, Yvresse majd legközelebb, úgysem szűntetik meg. A fészkes fenét nem. És mindezt olyan gyorsan, hogy mire észbe kaptam és végigkérdeztem az összes helyen, ahol elérhető volt, már sehol nem tudtak adni. El nem tudom mondani, hogy mennyire sajnálom. Csodálatos, nagyvilági, egyedi és nőies illat. Gyönyörű összhangban a szegfű, a rózsa, a barack, a lehelletnyi csillagánizs és kömény ad neki egy kis pikantériát, frissességet, az ámbra és a vanília mélységet. Tökéletes illat, az eredetileg adott név ( Champagne) nagyon találó volt. Az Yves Saint Laurent ház is felfrissítette a régi klasszikusait, fragrantica-n szokás szerint hideg-meleg, erre már nem is adok. Egy helyen láttam csak, egy netes parfümáruházban az újat, de anélkül nem merem megvenni, hogy ne szaglásznám meg előtte... Kár, nagy kár az eredetiért. Ha valaki esetleg ismerné az újat, kérem szépen, írjon róla! A réginek nem elég a sokszor öt csillag...
Bőrtípus: Normál | Bőrprobléma: Bőröregedés | Korcsoport: 35-44 | Dátum: 2016. február 12.
2013.10.06Teszteltem,a napokban.Nem ajánlották,fiatal vagyok még ehhez mondták.
Egy 60 ml üvegecske üldögélt magában a polcon,előtte a tester,amiben jó akarattal is csak pár csepp parfüm volt...
Megkérdeztem milyen parfüm ez?
Á,magácska ehhez még fiatal,ezt nem is ajánlanám...jött a válasz.
Én mégis kiakartam próbálni ezt a gyönyörű kis üvegű parfümöt.
Papirra fújták,és én vártam a csodát,picit megillatoltam,de erős volt az alkohol ,igy vártam vele.....aztán mutattak mást,a ma trendi kis csodákat,majd ujból megszagoltam,végül a csuklómra is kértem egy fújást....
Az orrom már tele volt a proba illatokkal,lassan sétáltam haza felé,majd kiszellőzött fejjel,ismét beleszagoltam.
Szerelem lett egy csapásra,mintha egy novemberi ,ködös reggel erdőben sétálnék,tölgyfák és moha között...nekem ez jött le.
Semelyik parfümhöz nem tudnám hasonlitani,nem is könnyű tucat illat,és inkább őszi-téli,de nagyon megfogott.Enyém lesz Ő,már spórolok rá :)
Yves Saint Laurent parfümház,ezzel a parfümmel megint nagyot nőtt a szememben,egyre jobban vágyok rá,hogy lehetőségem legyen az összes női parfümöt tőlük kipróbálni....:)
5 csillagot adok,de ha lehetne inkább 6 lenne :)
Update:enyém lett ő,megvettem,maga csücsült már csak a parfümériában a polcon,és rám várt :)
Tegnap szülinapomon őt viseltem,és nagyon szeretem :)
Update2:Igen,megköveteli a minuszokat,igy ma őt vittem társamként a munkahelyemre.
Nekem Ő a hideg,téli zord időben tetszik.
Reggel 7-kor fújtam fel,de még most délután 3 körül is hihetetlenül tartós,mintha csak most fújtam volna.
Fanyarsággal indit,és milyen találó a neve,tényleg a pezsgő jut róla az eszembe.
A fragrantican a barackot,nektarin helyezik előtérbe,tehát más bőrén ők érvényesülnek.
Mig rajtam a tolgymoha,fahéj,ánizs,kömény,szekfű,vanilia viszi a primet,de jól teljesit a menta is!
Különleges illat,mindennap nem is szeretném viselni,félnék,hogy elvesziti a varázsát!
Ami külön tetszik,hogy kevesen használják,nem jön szembe,(eddig még senkin sem éreztem).
Sajnos egyre nehezebben beszerezhető,nagyon becsüllek,hogy vagy nekem :)
Bőrtípus: Normál | Bőrprobléma: Vízhiány | Korcsoport: 35-44 | Dátum: 2016. január 5.
Kifújáskor nagyon fanyar, szinte már kesernyés illata van. Ez csak pár pillanatig tart, majd édesedik, virágosodik, de egy kis fanyarság még midig ott van. Egyre jobban érezni benne valami nagyon finom, nagyvilági illatot. Sajnos a fanyar illat rajtam nagyon sokáig megmaradt. Több mint 4 óra elteltével tűnt csak el. Úgy tűnik az YSL illatok nem működnek az én bőrömön, mert nem ő az első, akit csak szerettem volna szeretni. Ettől függetlenül 5*-ot adok neki.
Fiatal vagyok én ehhez az illathoz, és tulajdonképpen 40 felett tudom csak elképzelni hogy kiteljesedik valakin. Vannak olyan illatok amiket idősebb korosztalyoknak ajánlanak, de mégis úgy érezhetem hogy működik rajtam, vagy legalábbis szívesen elővenném pár év múlva. Őt nem. Legalábbis szignatúra illatomnak biztosan nem. Persze elismerem az erényeit, egy nagyon kifinomult, frissen krémes, elegáns illat ez, enyhe retro beütéssel - viszont számomra egy adott nőtípust idéz. Ez a nő sikeres, gazdag, mindig elegáns, és tiszteletet parancsoló az aurája. De rideg, és esténként nem a családjával kucorodik be a tv ele a kanapera, hanem egy pohár bor társaságában az asztali lámpa fényénél előveszi a munkáját. Az ő otthonát nem a vacsora illata, és a gyerekek csacsogása tölti be, hanem a tér, és a csend - és neki ez jó, nem hiányzik semmi, a maximalizmusa miatt van inkább egyedül, nem tud más emberek hibáival együttélni, nincs ideje mások problémáival foglalkozni. Ezzel senkit nem szeretnék megbántani, mert ismerek is olyat aki használja, és egyáltalán nem igaz ez rá, de nekem ez az illat egy ilyen nőt jelképez.
Nekem fújósom van ebbol az illatból, ezt szívesen birtoklom, és biztosan elő fogom venni néha, szívtépő hagulataimban, mert akkor bizony kell ez.
A reformulált verziója talan kevés lesz a régi rajongóinak, de én sokkal viselhetőbb nek, hetköznapibbnak érzem, frissebb benne a barack, és kevésbé van jelen a retro feeling.
Ui. Nem hasonlít egyáltalán, de hasonló érzetű a balenciaga l'essence, őt viszont már 30-tól el tudom képzelni.
Nagyon kifinomult csodálatos illat! Egy mestermű. Én a harmincas éveim elején vagyok, de bátran mondhatom, hogy igen is tudom viselni. Ez egy valódi kuriózum finoman kell bánni, adagolni. Adjunk neki egy kis időt mire kifejti isőtlen szépségét, és hagyjuk érvényesülni.